section_heading: Životopisi
paragraph_text: Rođen je u Varešu u glazbeničkoj obitelji. Otac Jakov i brat svirali su u orkestru limene glazbe Prvi maj, što je imponiralo mladom Rajmundu. Vježbao je sviranje u sedmom razredu osnovne škole koju je pohađao u Varešu. Učitelj mu je odredio trubu, no Likić je htio svirati klarinet, koji je na kraju i učio. Vježbao je po sluhu i već sljedeće godine svirao je u orkestru KUD-a Jedinstvo po igrankama. Svirao je i na pozornici onda kultnog Radničkog doma, iz kojeg je potekao i Boro Stjepanović.List Bobovac, Vareš, br.185 Interview: prof. Rajmund Likić, glazbenik. Razgovarao M. Marijanović: Mladi, uzmite inicijativu, svibanj 2010. Publika je s oduševljenjem slušala kako je Likić svirao evergreen i megahit iz 1960-ih Mali cvijet jazz klarinetista Bennyja Goodmana. Likić je bio odličan u matematici i fizici u školi i imao je sve predispozicije za laki upis u srednju tehničku školu i stipendiju. U onodobnom Varešu bio je među tri najbolja učenika iz tih predmeta. No, Rajmund je htio u vojnu glazbenu školu i stipendiju za to. Potonje je otpadalo jer je država stimulirala samo ratnu siročad kojima je davala prednost. Likić je imao ambiciju biti profesor glazbenog. Nije odustajao, premda su ga bližnji razuvjeravali, no mati ga je jasno poduprijela. Na kraju se dogodilo da ga je pomogao jedan od najvećih onodobnih autoriteta u Varešu Vinko Lekki. Čim je čuo za njegov slučaj, osobno se pobrinuo da Likić dobije stipendiju. Sam je otputovao u Sarajevo i upisao Srednju glazbenu školu.